PDI หยุดธุรกิจสังกะสีกระบวนการผลิตเดิมปลายปี 60 หลังปิดเหมืองแม่สอด
PDI หยุดธุรกิจสังกะสีกระบวนการผลิตเดิมปลายปี 60 หลังปิดเหมืองแม่สอด พร้อมไฟเขียวซื้อหุ้น "พีดีไอตาก อีโค" จากบ.ย่อย
19 ก.พ. 2559

ผู้สื่อข่าวรายงานว่า บริษัท ผาแดงอินดัสทรี จำกัด (มหาชน) หรือ PDI เปิดเผยว่า ที่ประชุมคณะกรรมการบริษัทวานนี้ อนุมัติให้หยุดธุรกิจสังกะสีในกระบวนการผลิตแบบเดิมปลายปี 60 หลังเหมืองแม่สอดปิดดำเนินการในสิ้นปี 59 และเผยกลยุทธ์มุ่งสู่ธุรกิจใหม่สร้างรายได้ยั่งยืน
นอกจากนี้ยังอนุมัติให้บริษัท ซื้อหุ้นทั้งหมดของบริษัท พีดีไอตาก อีโค จำกัด (เดิมชื่อบริษัท พีดีไอตาก โซล่าร์ทรี จำกัด) จากบริษัท พีดีไอ เอ็นเนอร์ยี จำกัด ซึ่งเป็นบริษัทย่อยที่ PDI ถือหุ้น 100% โดยจะซื้อในราคามูลค่าที่ตราไว้ (พาร์)
ทั้งนี้ กำหนดประชุมสามัญผู้ถือหุ้นประจำปี 2559 ในวันที่ 25 เม.ย. เพื่อพิจารณาวาระต่างๆ ที่สำคัญ ซึ่งจะมีการพิจารณาอนุมัติการเปลี่ยนแปลงธุรกิจหลักของบริษัทด้วย